D

2. ปัจจัยความเสี่ยง

ใน ปี 2555 ที่ผ่านมา กลุ่มบริษัทไม่มีความเสี่ยงที่มีมูลค่าเป็นสาระสำคัญแต่อย่างใด

1.  การตลาด : กลุ่มบริษัทมีบริษัทแม่เป็นผู้จัดจำหน่ายโดยตรง
    สำหรับตลาดภายในประเทศมีการแข่งขันที่สูงมาก
    ส่วนตลาดชายแดนและตลาดต่างประเทศยังเป็นตลาดที่กลุ่มบริษัทสามารถขยายตัวได้ดี

    มาตราการรองรับความเสี่ยง : เน้นการกระจายลูกค้าให้มีจำนวนมาก
    ไม่ได้ผูกขาดการขายกับรายหนึ่งรายใด แนวโน้มที่จะเกิดความเสี่ยงจึงมีค่อนข้างน้อย

2.  วัตถุดิบและการผลิต : ตั้งแต่ปี 2513 ที่กลุ่มบริษัทเริ่มดำเนินการผลิตสินค้ามา
    กลุ่มบริษัทไม่เคยมีปัญหาในเทคโนโลยีการผลิตและกำลังการผลิตแต่อย่างใด
    สำหรับการจัดหาวัตถุดิบบริษัทสามารถติดต่อผู้จัดจำหน่ายได้หลายรายทั้งในประเทศและต่างประเทศ

    มาตราการรองรับความเสี่ยง :
    วิเคราะห์ข้อมูลราคาตลาดโลกของวัตถุดิบหลักอย่างมีประสิทธิภาพ
    จัดให้มีสถานที่จัดเก็บให้พร้อม ทั้งแท้งค์เก็บน้ำมันพื้นฐาน
    อาคารเก็บตะกั่วและวัตถุดิบหลักอื่นที่สำคัญให้มีพอใช้ได้ถึง 3 เดือน (ถ้ามีความจำเป็น)
    สำหรับปี 2555ที่ผ่านมา
    กลุ่มบริษัทจัดทำโครงการจัดซื้อเครื่องจักรที่มีเทคโนโลยี่ใหม่ๆมาทดแทนของเดิมและทะยอยรับเข้ามาบางส่วนแล้ว

3.  การบริหารจัดการ : กรรมการ ผู้บริหาร และพนักงานของบริษัท
    ล้วนมีความรอบรู้และประสบการณ์ในการดำเนินธุรกิจของกลุ่มบริษัทเป็นอย่างดีมายาวนาน

    มาตราการรองรับความเสี่ยง : กลุ่มบริษัทมีนโยบายแบ่งงานกรรมการแต่ละคนอย่างชัดเจน
    ทุกหน่วยงานย่อยต้องมีคู่มือการทำงานทุกขั้นตอน
    รวมถึงส่งเสริมพนักงานทุกระดับทุกหน่วยงานให้ได้รับการอบรมเสริมความรู้อย่างสม่ำเสมอ
    โดยเน้นว่าหัวหน้างานหรือพนักงานเก่าต้องมีความสามารถนำคู่มือการทำงานมาสอนและถ่ายทอดความรู้ให้กับพนักงานรุ่นใหม่ได้อย่างมีประสิทธิภาพ

4.  ลูกจ้างและพนักงาน : มาตราการรองรับความเสี่ยง : โดยจัดให้มีค่าตอบแทนที่เหมาะสม
    มีสวัสดิการที่ครอบคลุมทุกด้าน ปรับปรุงการทำงานให้มีการใช้เครื่องทุ่นแรงมากขึ้น
    และมีการจัดตั้งสำรองผลประโยชน์พนักงานไว้ครบถ้วนแล้ว

5.  สินเชื่อ :
    จากการที่มีลูกค้าจำนวนมากทำให้แนวโน้มที่จะเกิดความเสี่ยงจากการเก็บหนี้ไม่ได้จึงเป็นวงเงินไม่มาก

    มาตราการรองรับความเสี่ยง : ถ้าเป็นลูกค้ารายใหม่
    หรือรายเดิมที่ต้องการขยายวงเงินสินเชื่อ ฝ่ายบริหารได้กำหนดนโยบายทางด้านสินเชื่อ
    โดยการวิเคราะห์ฐานะทางการเงินของลูกค้าทุกรายอย่างละเอียดก่อนเสมอ

6.  การเงิน : กลุ่มบริษัทมีความเสี่ยงตามการดำเนินธุรกิจปกติ

    6.1 การเปลี่ยนแปลงของอัตราแลกเปลี่ยนเงินตราต่างประเทศ

    มาตราการรองรับความเสี่ยง : กลุ่มบริษัทได้ทำสัญญาซื้อขายเงินตราต่างประเทศล่วงหน้า
    ซึ่งจะมีอายุไม่เกิน

    หนึ่งปี เพื่อป้องกันความเสี่ยงของสินทรัพย์และหนี้สินทางการเงินที่เป็นเงินตราต่างประเทศ

    6.2 การเปลี่ยนแปลงของอัตราดอกเบี้ย :
    สินทรัพย์และหนี้สินทางการเงินของบริษัทส่วนใหญ่มีอัตราดอกเบี้ย

    ลอยตัวโดยอ้างอิงตามอัตราตลาด เช่น อัตราดอกเบี้ยลูกค้าชั้นดีของธนาคารพาณิชย์
    ดอกเบี้ยเงินฝากออม

    ทรัพย์ เป็นต้น จึงไม่มีความเสี่ยงที่จะกระทบอย่างมีสาระสำคัญแต่อย่างใด

7.  สภาพคล่อง : มาตราการรองรับความเสี่ยง :
    โดยการรักษาระดับของเงินสดและรายการเทียบเท่าเงินสดให้เพียงพอต่อการดำเนินงาน
    ส่วนที่เกินได้นำไปลงทุนในสถาบันการเงินที่มั่นคง

8.  เงินทุน : มาตราการรองรับความเสี่ยง : คือการรักษาระดับเงินทุนให้มั่นคง
    เพื่อรักษานักลงทุน เจ้าหนี้ และความเชื่อมั่นของตลาด และเพื่อการพัฒนาของธุรกิจในอนาคต
    รวมถึงคณะกรรมการได้มีการกำกับดูแลผลตอบแทนจากการลงทุน
    และกำกับดูแลระดับการจ่ายเงินปันผลให้แก่ผู้ถือหุ้นสามัญด้วย

9.  ภัยธรรมชาติ : เนื่องจากกลุ่มบริษัทมีโรงงานผลิตสินค้าทั้งน้ำมัน จาระบี และแบตเตอรี่
    ตั้งอยู่ที่ อำเภอเมือง จังหวัดปทุมธานี และมีคลังสินค้าสำหรับกระจายสินค้าให้ลูกค้าตั้งอยู่ที่
    อำเภอสามโคก จังหวัดปทุมธานี ซึ่งได้รับผลกระทบจากน้ำท่วมในปี 2554 ทำให้ต้องหยุดผลิต
    และ จัดส่งสินค้าไม่ได้

    มาตราการรองรับความเสี่ยง : ในปี 2555
    ที่ผ่านมากลุ่มบริษัทลงทุนก่อสร้างกำแพงใหม่ล้อมรอบโรงงานผลิตทั้ง

    3 แห่ง มูลค่ารวม 30 ล้านบาท ปัจจุบันแล้วเสร็จ 85%
    พร้อมกับปรับปรุงยกฐานเครื่องจักรที่ติดตั้งในชั้นที่ 1 ของ ทุกโรงงานให้สูงขึ้นเรียบร้อยแล้ว